《夜过承恩寺与吴允兆谈旧得离字》
明代·俞安期

两度高楼夕，孤钟落木时。
悲欢残夜语，生死故交期。
傲骨贫偏长，浮名久渐疑。
十年身借客，犹自愧要离。

作者简介：苏州府吴江人，迁宜兴，老于南京，初名策，字公临，更名后，改字羡长。以长律一百五十韵投王世贞，世贞为之延誉，由是得名。有《唐类函》、《类苑琼英》、《诗隽类函》、《翏翏集》。